Tervetuloa Sananlastuja-ohjelman pariin!
Tässä ohjelmassa käsittelen aihetta -
Enkelien läsnäolo apostolien elämässä. Tervetuloa mukaan!
Edellisellä kerralla käsittelin ohjelmassa -
enkelien toimintaa Jeesuksen elämässä.
Tässä ohjelmassa haluaisin tuoda esille, -
kuinka enkelit vaikuttivat apostolisen seurakunnan -
eli apostolien elämässä.
Se onkin todella mielenkiintoista katsottavaa!
Heti alkuseurakunnan alkuhetkistä lähtien -
apostoleille oli tärkeää julistaa evankeliumin sanomaa.
Kun he sitä julistivat, niin sen aikainen yhteisö, -
varsinkin uskonnollinen maailma ei millään voinut hyväksyä, -
että tämä Jeesus, joka ristiinnaulittiin, -
tuodaan nyt elävänä ja ylösnous- seena Jeesuksena -
israelilaisten keskuuteen. Se järkytti heitä.
Niin he pyrkivätkin tukkimaan opetuslasten suut, -
että apostolit eivät olisi voineet toimia.
Eivät nämä apostolit siitä piitanneet. Ei vähääkään, -
vaan he julistivat Jeesusta ylösnousseena.
Heidät laitettiin vankilaan. Mitä tapahtuikaan?
Nyt menemme siihen, josta tämä ohjelma koostuu.
Apostolien tekojen 5. luvussa sanotaan tällaiset sanat: -
"Silloin nousi ylimmäinen pappi ja kaikki, -
jotka olivat hänen puolellansa, saddukeusten lahko, -
ja he tulivat kiihkoa täyteen ja kävivät käsiksi apostoleihin -
ja panivat heidät yleiseen vankihuoneeseen.
Mutta yöllä avasi Herran enkeli vankilan ovet -
ja vei heidät ulos ja sanoi: 'Menkää ja astukaa esiin -
ja puhukaa pyhäkössä kansalle kaikki tämän elämän sanat'."
Siis aivan käsittämätöntä!
Varmaan näille apostoleille tämä ei ollut sinänsä vierasta.
Alkuseurakunnan elämään liittyi näet voimakas tietoisuus siitä, -
että enkelit ovat -
palvelukseen lähetettyjä Henkiä pyhiä varten (Hepr.)
Apostolit tiesivät, että Jumalan enkelit toimivat -
myös juuri heidän puolestaan, -
ettei mikään Jumalan tahdon vastainen asia voisi mitenkään -
rajoittaa heidän toimintaansa. Siksi tarvittiin enkeli avaamaan -
vankilan ovet, ja jälleen he julistivat evankeliumin sanomaa.
He saivat kokea tätä. Myös yksityistasolla koki sen -
mm. diakoniveli Filippus, -
josta myöhemmin tuli väkevä evankelista.
Hän oli Samarian kaupungissa. Jerusalemissa oli tullut vaino, -
ja siksi seurakunta hajaantui ympäri sen aikaista Vähä-Aasiaa -
tai oikeastaan Samariaa, Juudeaa ja Jerusalemia.
Samariassa ihmisiä tuli uskoon.
Ei Jumala tarkoittanut, että Filippuksen tulisi jäädä sinne.
Jumala antoi hänelle enkelin kautta ilmoituksen, -
että hänen pitää lähteä Gazaan autiolle tielle.
Enkeli "tökkäsi" häntä kylkeen ja sanoi: -
"Nouse ja lähde autiolle tielle Gazaan."
Keskellä kuuminta päivää hän on autiolla tiellä, -
kunnes hän tapaa tuon hoviherran.
Hoviherra oli ollut Jerusalemin juhlilla, -
mutta hengellisesti tyhjänä palasi takaisin kotimaahansa päin.
Enkeli sai aikaan sen, että Filippus meni ja julisti -
tuolle hoviherralle evankeliumin sanoman.
Hänet kastettiin ja hän jatkoi matkaansa iloiten.
Ystäväni, näetkö nyt, kuinka mielenkiintoisesti Jumala puuttui -
eri tilanteisiin ja varmisti sen, että ne ihmiset, -
joiden tulee kuulla evankeliumi, saavat myös sen kuulla?
Ymmärrämme, kuinka valtava ilo Filippuksella oli, -
kun hän sai olla tällaisilla asioilla -
ja nimenomaan Jumalan lähettilään, enkelin, edesauttamana.
Mielenkiintoisia asioita siis ilmenee Raamatusta juuri siksi, -
että ymmärtäisimme, kuinka tärkeää on nähdä -
Jumalan täydellinen, kokonais- valtainen huolenpito myös meistä.
Kesareassa asui eräs mies.
Hän oli roomalainen sotapäällikkö, sadanpäämies.
Hän liittyy hyvin vahvasti myös -
enkelien mukanaoloon seurakunnan elämässä.
Katsomme nyt Jumalan Sanasta, mikä oli tuo tilanne -
eräänä iltapäivänä Kesarean kaupungissa lähellä meren rantaa.
Täällä mainitaan näin: "Ja Kesareassa oli mies, nimeltä Kornelius, -
sadanpäämies niin kutsutussa italialaisessa sotaväenosastossa.
Hän oli hurskas ja Jumalaa pelkääväinen, -
niinkuin koko hänen perhekuntansakin, -
ja antoi paljon almuja kansalle ja rukoili alati Jumalaa.
Hän näki selvästi näyssä, noin yhdeksännellä hetkellä päivästä, -
Jumalan enkelin, joka tuli sisään hänen tykönsä ja sanoi hänelle: -
'Kornelius!' Tämä loi katseensa häneen ja sanoi peljästyneenä: -
'Mikä on, Herra?' Enkeli sanoi hänelle: -
'Sinun rukouksesi ja almusi ovat tulleet muistoon Jumalan edessä.
Niin lähetä nyt miehiä Joppeen noutamaan eräs Simon, -
jota myös Pietariksi kutsutaan; hän majailee nahkuri Simonin luona,
jonka talo on meren rannalla.'
Ja kun enkeli, joka Korneliusta puhutteli, oli mennyt pois, -
kutsui tämä kaksi palvelijaansa ja hurskaan sotamiehen -
uskollisimpiensa joukosta ja kertoi heille kaikki -
ja lähetti heidät Joppeen."
Siis näemme tässä jälleen kerran, -
kuinka Jumala käyttää näitä palvelijoita.
Hän loi heidät juuri siksi, että he toimittaisivat tiettyjä tehtäviä -
Jumalan suunnitelmien mukaan.
Nyt astumme katsomaan, kuinka ensimmäinen seurakunta syntyi -
tähän maailmaan pakanoista.
Siihen tarvittiin enkeli. Klo 15 Kornelius näkee tämän näyn.
Jumala ei näitä näkyjään ihan kenelle hyvänsä anna, -
mutta Raamattu kertoo Korneliuksen olleen sydämeltään hyvä.
Hän antoi Israelin kansan elämään paljon almuja.
Hän siis tuki taloudellisesti Israelin kansaa.
Myös hänellä oli usko Jumalaan, mutta hän ei tuntenut pelastusta.
Sitä ei voi tuntea eikä ymmärtää kuin vain Kristuksen kautta.
Ihmistä rakastava Jumala näki Korneliuksen sydämen janon.
Niinpä Hän oli suunnitellut, -
että juuri tämän roomalaisen sotapäällikön kodissa syntyy -
uusi seurakunta. Siihen tarvittiin myöskin Pietaria.
Niinpä Kornelius antoi määräyksen palvelijoilleen: -
"Noutakaa Pietari sieltä, missä enkeli oli sanonut hänen olevan."
Kun he menivät sinne, niin sieltähän Pietari löytyi.
He kertoivat asiansa Pietarille.
Tämä apostoli nähdessään roomalaiset varmaan ajatteli, -
onko sopivaa minun, juutalaisen miehen, lähteä heidän mukaansa.
Pietarikin oli saanut näyn Jumalalta. Hän ymmärsi, -
että on syytä totella. Niinpä hän lähti matkaan.
Mitä tapahtuukaan? Kun hän saapuu Korneliuksen kotiin, -
siellä on joukko sydämet avoinna, joka oli valmis kuuntelemaan, -
mitä Pietari puhui. Pietari julisti evankeliumin Kristuksesta.
Mitä tapahtuikaan? Tuossa hetkessä -
koko talossa oleva perhekunta tuli uskoon.
Pyhä Henki synnytti heidät uudesti Jumalan lapsiksi.
He saivat myös Pyhän Hengen täyteyden. Ajatelkaa!
Enkeli sai tämän prosessin liikkeelle Jumalan määräyksestä.
Sen päämäärä toteutui: nämä ihmiset tulivat uskoon.
Pietari oli pelastavan sanoman välittäjä Korneliuksen kodissa.
Hän joutui myös aika tiukoille yhdessä vaiheessa, -
kun vaino opetuslapsia kohtaan vain kiristyi.
Apostolien tekojen 12. luvussa kerrotaan, -
kuinka "Herodes otatti muutamia seurakunnan jäseniä kiinni -
kiduttaakseen heitä. Ja hän mestautti miekalla Jaakobin, -
Johanneksen veljen. Ja kun hän näki sen olevan juutalaisille mieleen, -
niin hän sen lisäksi vangitutti Pietarinkin."
Näin tapahtui. Jaakob sai surmansa ja Pietari vangittiin
Oikeastaan voidaan sanoa, että vangittiin siksi, -
että olisi voitu jonkin ajan päästä surmata.
En lue nyt tätä koko kertomusta, Se on liian pitkä tähän, -
mutta mainitsen siitä muutamia asioita.
Pietari nukkui yöllä. Hänet oli kahlehdittu kahleilla vartijoihin.
Keskiyöllä tulee enkeli, joka herättää Pietarin -
ja sanoo näin. Luen vielä alun tuosta jakeesta: -
"Ja katso, hänen edessään seisoi Herran enkeli, -
ja huoneessa loisti valo, ja enkeli sysäsi Pietaria kylkeen -
ja herätti hänet sanoen: 'Nouse nopeasti!'
Ja kahleet putosivat hänen käsistään."
Tapahtuu yliluonnollinen ihme. Aina kun enkelit astuvat kuvioon, -
niin aina tapahtuu. Pietari sai kokea, -
kuinka hänet vapautettiin kahleista.
Hänen vieressään nukkuneet vartijat eivät heränneet.
Jumalan maailma ikään kuin eliminoi tällaiset luonnolliset tekijät.
Niinpä Pietaria lähdettiin kuljettamaan ulos vankilasta.
Rautaportit avautuivat, ja hän vapautuu.
Sitten hän menee juuri siihen kotiin, -
jossa muut opetuslapset olivat koolla, niin naiset kuin miehetkin.
Siellä hän Markuksen kodin oven takana kolkuttaa ja kolkuttaa.
Rode-niminen palvelijatar tulee -
ja hän kuuli Pietarin äänen.
Hän ei avannutkaan ovea, vaan meni innoissaan muille kertomaan, -
että meidän rukouksemme on kuultu: Pietari on vapautettu.
Hän odottaa oven takana. Menen päästämään hänet sisälle.
Ei tuo seurakunta oikein uskonut, että se todella voisi olla Pietari.
"He sanoivat hänelle: 'Sinä hourit'.
Mutta hän vakuutti puheensa todeksi.
Niin he sanoivat: 'Se on hänen enkelinsä'."
He nimittäin uskovat paremminkin, että Pietarin enkeli (!) -
oli siellä oven takana eikä suinkaan Pietari.
Ei kulunut montaa hetkeä, kun ovi avattiin -
ja Pietarihan se sieltä astui esille.
Ymmärrämme, että Pietari piti pienen raamattutunnin siitä, -
mitä tapahtui vankilassa.
Herodes joutui antamaan periksi.
Hänen aikeensa, voidaan sanoa, saatanan aikeet, tehtiin turhiksi.
Pietari sai jatkaa elämäänsä.
Kiitos Jumalalle! Hänen elämänsä olikin todella siunattu.
Kaiken Jeesuksen seurassa kokemansa lisäksi -
hänellä oli myös tällainen kokemus Jumalan näkymättömästä maailmasta,
enkelimaailmasta. Yksi tärkeä asia meidän jokaisen on aina ymmärtää, -
että onpa elämäntilanne mikä hyvänsä, -
niin Jumalan enkelimaailma on meidän ympärillämme.
Jumalan käskystä he toimivat niin kuin Hän hyväksi näkee -
meidän elämäämme ajatellen. Paljon on kerrottavaa.
Menemme vielä loppuhuipentumana johonkin sellaiseen, -
mikä avaa silmämme yhä selvemmin tajuamaan, -
kuinka monipuolisesti Jumalan enkelit toimivat.
On mielenkiintoista nähdä, -
miten enkelit ilmestyivät myös apostoli Paavalin elämään.
Olihan hänelläkin valtavia kokemuksia Damaskoksen tiellä.
Jeesus itse ilmestyi hänelle -
ja antoi hänelle tehtävän julistaa evankeliumia.
Hän kertoo, ettei hän sen jälkeen kysynyt enää lihaltaan ja vereltään, -
miten tulisi elää. Hän halusi elää kuuliaisuudessa Jeesukselle.
Herra antoi hänelle tehtävän, -
ja siksi häntä nimitetäänkin pakanain apostoliksi.
Kaikki hänen matkansa sisälsivät -
erittäin paljon monenlaisia vaaroja.
Haluaisin nyt tuoda teille yhden sellaisen matkan, -
joka oikeastaan oli hänen viimeinen matkansa.
Se ei enää ollut nk. lähetysmatka, -
mutta kyllä siitä muodostui hyvinkin voimakkaasti lähetysmatka.
Hänet vangittiin Jerusalemissa ja vietiin Kesareaan.
Hän ei antanut juutalaisten -
ottaa asiaansa käsittelyyn, vaan hän vetosi keisariin.
Keisari Nero oli tuohon aikaan Rooman valtion päämiehenä.
Paavali sanoo haluavansa päästä keisarin eteen kertomaan asiansa.
Tuo matka sinne oli tosi vaikeakulkuinen.
Nimittäin yhtäkkiä erään kerran myrsky yllätti laivan, -
jolla Paavali ja 276 miestä seilasivat kohti Roomaa.
Myrsky oli niin raju, -
että koko miehistö menetti lopulta täysin toivonsa.
Kaikki ajattelivat, että he kuolevat tänne merelle.
En epäile, etteikö Paavalikin mielessään miettinyt, -
päättyykö hänen matkansa sittenkin mereen.
Mutta mitä tapahtuikaan? Nämä esille tuotavat jakeet ovat -
todella voimakkaita ilmaisemaan, miten Jumala itse oli myrskyssä, -
miten Hän itse oli merellä.
Meidän Herramme Jeesus siis valvoi lapsensa kulkua.
Täällä sanotaan näin. Paavali rohkaisee venekuntaa.
"Mutta nyt minä kehoitan teitä olemaan rohkealla mielellä, -
sillä ei yksikään teistä huku, ainoastaan laiva hukkuu.
Sillä tänä yönä seisoi minun tykönäni sen Jumalan enkeli, -
jonka oma minä olen ja jota minä myös palvelen, ja sanoi: -
'Älä pelkää, Paavali, keisarin eteen sinun pitää menemän; -
ja katso, Jumala on lahjoittanut sinulle kaikki, -
jotka sinun kanssasi purjehtivat'."
Ajattele! Näin Herra viimeisellä hetkellä ilmestyi, -
ja Paavali ja muut saivat toivon: elämä jatkuu.
Olen lopettamassa tätä enkeli- raamattuopetusohjelmaa.
Ensimmäinen osahan oli -
Enkelien elämä ja vaikutus Jeesuksen elämässä.
Toinen liittyi siihen, kuinka he ilmestyivät apostoliseen elämään.
Mitä he vaikuttavat meidän hyväksemme tällä hetkellä? Juuri nyt.
Minäpä luen sinulle Jumalan Sanasta.
Me palaamme sieltä historiasta tähän elämämme tilanteeseen.
Ilmestyskirjassa mainitaan näin: -
"Ja minä näin ne seitsemän enkeliä, jotka seisoivat Jumalan edessä, -
ja heille annettiin seitsemän pasuunaa.
Ja tuli eräs muu enkeli ja asettui alttarin ääreen -
pitäen kultaista suitsutusastiaa, -
ja hänelle annettiin paljon suitsukkeita pantavaksi -
kaikkien pyhien rukouksiin kultaiselle alttarille, -
joka oli valtaistuimen edessä. Ja suitsukkeiden savu nousi -
pyhien rukousten kanssa enkelin kädestä Jumalan eteen."
Siis taivaassa, Jumalan valtaistuimen edessä -
on enkeleitä. Siellä tämän kuvauksen mukaan on eräs enkeli, -
jolla on kultainen suitsutusastia.
Kuten teksti mainitsi, tuohon astiaan kerätään -
kaikkien pyhien rukoukset. Siis pyhien (!) rukoukset.
Kun Herran omat, Hänen pyhiksi tekemänsä, rukoilevat -
sydämestään, niin kaikki rukoukset menevät kultaiseen maljaan.
Sieltä ne otetaan käsittelyyn.
Jokainen sydämestä lähtevä tuohon maljaan kerätty rukous, -
johon laitetaan suitsuketta, saa myös vastauksen Jumalalta.
Voit ehkä mielessäsi kysyä, mitä tämä suitsuke on.
Minä sanoisin, että tämä suitsuke liittyy Kristukseen.
Se on Kristuksen sovitustyön ihana tuoksu -
Jumalan sieraimiin. Sen täytetyn työn perusteella, -
jonka Jumala muistaa meidän hyväksemme, -
Hän myös vastaa meidän rukouksiimme.
Ystäväni, jos sinäkin tällä hetkellä rukoilet lastesi puolesta, -
lastenlastesi puolesta, oman sairautesi tähden, -
vaikean taloudellisen tilanteesi, ihmissuhteittesi tähden, -
niin tiedä se, että kaikki nämä asiat menevät tuohon maljaan.
Ne käsitellään ja Jumalan maailmasta tulee vastaus.
Tätä tekevät enkelit meidän hyväksemme.
Tämäkin Ilmestyskirjan lehdillä esiintyvä enkeli tahtoo sanoa -
sitä samaa meille kuin Johannekselle, joka tuon ilmestyksen sai: -
"Nämä sanat ovat vakaat ja todet, -
ja Herra, profeettain henkien Jumala, on lähettänyt enkelinsä -
näyttämään palvelijoilleen, mitä pian tapahtuman pitää."
Myös tämä enkeli sanoi Johannekselle, -
joka oli heittäytymässä hänen jalkainsa juureen: -
"'Varo, ettet sitä tee; minä olen sinun ja sinun veljiesi, -
profeettain, kanssapalvelija, ja niiden, -
jotka ottavat tämän kirjan sanoista vaarin; -
kumartaen rukoile Jumalaa'."
Siis, kuten me olemme täällä ajassa Jumalan palvelijoita, -
niin Jumalan näkymättömästä maailmasta lähetetään enkelit -
palvelemaan Hänen tahtonsa mukaan Hänen omiaan.
Näin liittyvät taivas ja maa yhteen.
Meidänkin on tärkeää ymmärtää, että kaiken tämän tarkoitus on, -
että sydämemme kiinnittyy Kristukseen, Isään Jumalaan, -
Hänen rakkauteensa. Silloin myös taivas iloitsee.
Se iloitsee myös siitä, että syntinen ihminen kääntyy.
Raamattu sanoo enkelien iloitsevan, kun syntinen kääntyy -
ja tekee parannuksen. Ystäväni, siksi sinuakin pyydän -
kääntymään Kristuksen puoleen, jos olet Herran oma -
Hänen antamallaan lapsioikeudella. Jos et vielä ole Hänen omansa, -
käänny Hänen puoleensa, joka pelastaa ja armahtaa.
Ole siunattu!
Olet ollut mukana Sananlastuja-ohjelmassa.
Olen hyvin kiitollinen siitä, että voin TV7:n kautta -
välittää Jumalan Sanaa.
Jumalan valtakunnan työssä, miten se sitten tapahtuukaan, -
tarvitaan aina tukea. Taloudellinen tuki on erittäin tärkeää.
Jeesuksenkin seurassa oli naisia, jotka tukivat Häntä varoillaan.
Toivoisin, että sinäkin voisit olla mukana tämän sarjan tukemisessa, -
jotta voin jatkossakin tehdä näitä ohjelmia.
Voit soittaa numeroon -
0600-10177.
Näin tuki tähän ohjelmaan on noin 12 euroa.
Voit myös lähettää lahjasi pankkisiirron kautta.
Laita siihen viitenumero 9755.
Kiitän sinua jo etukäteen osoittamastasi tuesta.
Jumala sinua siunatkoon!
Tekstitys: Tuula-Riitta Virrankare